Sint-Niklaas
<s>Sint-Niklaas (francuski: Saint-Nicolas) je grad i općina od 79,357 stanovnika na sjeveru Belgije u Regiji Flandrija.</s><s>On je administrativni centar Arondismana Sint-Niklaas.</s>

<s>Geografske karakteristike 
Sint-Niklaas leži nedaleko od nizozemske granice u porječju rijeke Durme, udaljen dvadesetak km sjeverozapadno od Antwerpena.</s>

<s>Historija</s>

<s>Arheološka iskapanja pokazala su da je kraj oko Sint-Niklaasa bio naseljen i prije Rimskih vremena.</s><s>Ipak sve do pojave kršćanstva i rimskog Vicusa Pontrave nije bilo pravog naselja.</s>

<s>Za historiju tog grada prelomna je bila 1217. kad je osnovana župa sv. Nikole (Sint-Niklaas), kojoj je flandrijska grofica Johanna od Konstantinopola 1240. dodjelila zemljište za izgradnju crkve.</s><s>Sint-Niklaas je 1241. dobio status regionalnog administrativnog centra.</s>

<s>Sint-Niklaas je 1248. dobio novih šest snopova zemlje zapadno od crkve, koje je trebalo služiti ad communim usum omniumv (za opće dobro).</s><s>Tako je nastala najveća tržnica u zemlji velika 3,19 hektara (današnji trg Grote Markt).</s>

<s>Kao raskršće važnih cesta između Zeelanda i Brabanta i Antwerpena, Brugesa i Genta, Sint-Niklaas je vremenom izrastao u važno trgovište, ali je tek 1513. dobio dozvolu od cara Maksimilijana I za održavanje sajma četvrtkom.</s><s>Drugi sajam odobren mu je 1578.</s>

<s>Kako nikad nije podigao bedeme, bio je lak plijen za napadače, pa je tako 1381. spaljen i opljačkan, a 1690. poharao ga je katastrofalni požar koji je uništio 565 kuća.</s>

<s>Prva industrijska tkaonica pamuka počela je sa radom 1764., to je bio početak intenzivnog razvoja tekstilne industrije, tako da je Sint-Niklaas do 1830. izrastao u najveći istočnoflamanski industrijski centar nakon Genta.</s>

<s>Period između 1794.-1815.</s><s>Sint-Niklaas je proveo pod okupacijom Prve Francuske Republike, a pri kraju [[Prvo Francusko Carstvo|Prvog Francuskog Carstva.</s><s>Tad su ukinuti Crkveni redovi i njihovi feudi i uvedena je moderna administracija</s>

<s>Napoleon Bonaparte posjetio je Sint-Niklaas 1803. koji je tad imao oko 11.000 stanovnika i sljedeće godine mu dao status grada.</s>

<s>Nakon osamostaljenja Belgije grad je zapao u krizu, zbog prekida veza sa Nizozemskom i njenim kolonijama.</s><s>Povezivanje grada sa željezničkom mrežom 1850. donijelo je pozitivnu promjenu i bilo pokretač snažnog preporoda i velike urbane ekspanzije.</s><s>Tekstilna industrija se uspješno preorjetirala na vunene tkanine.</s><s>Na trgu je između 1841.-1844. podignuta neoklasicistička gradska vijećnica i brojne građanske palače.</s><s>Gradska vijećnica je izgorjela 1874. pa je na njenom mjestu između 1876.-1878. izgrađena neogotička palača sa zvonikom.</s>

<s>Prvi svjetski rat privremeno je usporio razvoj grada, koji je u međuratnom periodu doživio procvat tekstilne industrije, građevinarstva i proizvodnje metalnih konstrukcija.</s><s>Tad su podignuti novi stambeni kvartovi Queen Elisabeth, Stillemanswijk, Paddeschoot i Spoorwegwijk.</s>

<s>Nakon Drugoga svjetskog rata tekstilna industrija zapala je u krizu, koja je prebrođena izgradnjom industrijske zone veličine 170 hektara i preorjentaciom na trgovinu i usluge.</s>

<s>Sint-Niklaas koji je u tom trenutku imao je 67.818 stanovnika - 1977. se spojio sa općinama Belsele, Sinaai i Nieuwkerken.</s>

<s>Pobratimski gradovi 
Sint-Niklaas ima ugovore o prijateljstvu sa slijedećim gradovima;</s>

<s>Izvori</s>

<s>Vanjske veze</s>

<s>Sint-Niklaas (službene stranice)</s>

<s>Gradovi u Belgiji
Flandrija</s>

